"Setswana Puo ya Gae (HL)/P2 7 DBE/Ngwanaitseele 2022 NSC POTSO 2: DIPOTSO TSE DIKHUTSHWANE Buisa nopolo e e latelang, mme o arabe dipotso. KGOLEGELO – MTM Seate 1 Legae la dinokwane mokatisi; 2 Bonno jwa dirukhutlhi sekatisi. 3 E katisa motho e le sebatana, 4 E fetola motho e le molotsana; 5 E mo kgwele ntle a fetogile, 6 A le montle jaaka bojang jwa naga. 7 Legae la dinokwane mophepafatsi; 8 E phepafatsa tikologo ya baphedi, 9 E tshwana le lenong, e ja dibodu; 10 Dibodu e leng babolai le magodu, 11 Magodu le babolai le baakafadi; 12 Le botlhe ba ba tlolang molao wa Modimo. 13 Legae la dinokwane mmogisi; 14 E bogisa motho le ene a kile a bogisa, 15 E kgona go tlogedisa motho bosula; 16 E pateletsa motho go dira tshiamo, 17 Mme ga e lebe bomangmang jwa motho, 18 Ke mophuthedi wa botlhe ba ba sokameng. 19 Legae la dinokwane mmefedi; 20 E lefifi jaaka 'felo la baswi, 21 E befela botlhe ba ba bosula, 22 E tlhokisa banna boroko. 23 E kile ya bogisa banna ba ga Jehofa, 24 Nako nngwe e bogisa batlhoka-molato. 2.1 Ke kgankgolo efe e mmoki a e toutang mo lebokong le? (2) 2.2 Goreng mmoki a dirisitse sekapuo sa tshwantshanyo mo moleng 6? (2) 2.3 Faa ponagalo ya poko e e tlhagelelang mo meleng ya 1, 7, 13 le 19 le mosola wa yona. (2) 2.4 Tlhalosa bokao jwa mela 20 le 21 jaaka e dirisitswe mo lebokong. (2) 2.5 Leboko le, le nnile le thotloetso efe mo go wena? (2) [10] Kwalololo e ileditswe Phetla"